32001R2458
L 331/10
JURNALUL OFÍCIAL AL UNIUNII EUROPENE
REGULAMENTUL (CE) NR. 2458/2001 AL COMISIEI
din 14 decembrie 2001
de modificare a Regulamentului (CE) nr. 327/98 privind deschiderea și modul de gestionare a unor contingente tarifare aplicabile la importul de orez și brizură de orez
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1095/96 al Consiliului din 18 iunie 1996 privind punerea în aplicare a concesiilor stabilite în lista CXL întocmită ca urmare a încheierii negocierilor prevăzute în articolul XXIV.6 din GATT (1), în special articolul 1,
având în vedere Decizia 96/317/CE a Consiliului din 13 mai 1996 privind stabilirea rezultatelor consultărilor cu Thailanda în cadrul articolului XXIII din GATT (2), în special articolul 3,
întrucât:
(1)
Regulamentul (CE) nr. 327/98 al Comisiei din 10 februarie 1998 privind deschiderea și modul de gestionare a contingentelor tarifare aplicate la importul de orez și brizură de orez (3), astfel cum a fost modificat prin Regulamentul (CE) nr. 648/98 (4), cuprinde în anexa I certificatul de export din Thailanda, iar în anexa III un model de comunicare făcută Comisiei de către statele membre.
(2)
Întrucât Thailanda și-a modificat certificatul de export, este necesară înlocuirea anexei I la Regulamentul (CE) nr. 327/98.
(3)
Experiența dobândită în gestionarea contingentelor a demonstrat avantajul introducerii numărului certificatelor de export în comunicările statelor membre către Comisie. Este necesară, prin urmare, modificarea Regulamentului (CE) nr. 327/98.
(4)
Măsurile prevăzute de prezentul regulament sunt în conformitate cu avizul Comitetului de gestionare a cerealelor,
ADOPTĂ PREZENTUL REGULAMENT:
Articolul 1
Regulamentul (CE) nr. 327/98 se modifică după cum urmează:
1.
prima liniuță din articolul 8 se înlocuiește cu textul următor:
„-
în cel mult două zile lucrătoare de la eliberarea lor, cantitățile defalcate în funcție de codul NC din opt cifre și de țara de origine, pentru care s-au eliberat certificatele de import, data eliberării, numărul certificatului de export, numărul certificatului eliberat, precum și numele și adresa titularului certificatului.”;
2.
anexele I și III se înlocuiesc cu textele din anexele I și II la prezentul regulament.
Articolul 2
Prezentul regulament întră în vigoare la 1 ianuarie 2002.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 14 decembrie 2001.